


Eelnõu

NARVA LINNAVALITSUS

KORRALDUS

Narva 						             	_____._____.2015 nr _______

Ostja kinnitamine
(kinnistu Tallinna mnt 73, Narva)

1.  Asjaolud ja menetluse käik 

14.08.2014 võttis Narva Linnavolikogu vastu otsuse nr 104 “Linnavara võõrandamine (kinnistu Tallinna mnt 73, Narva)”. Otsuse kohaselt otsustati võõrandada eelläbirääkimistega pakkumise korras alghinnaga 150 000 (ükssada viiskümmend tuhat) eurot Narva Linna Arenduse ja Ökonoomika Ameti bilansis olev kinnisasi Narvas aadressil Tallinna mnt 73 (katastritunnus 51103:005:0007, registriosa nr 3836809, bilansiline maksumus 12 489,73 eurot, sihtotstarve ärimaa 100%, pindala 4033,0 m2).

Eelnimetatud vara võõrandamise lisatingimusteks kehtestati:
· investeeringud varasse ostja pakutud suuruses ja tähtaegadel; 
· detailplaneeringuga seotud riskid jäävad ostja kanda; 
· investeerimiskohustuse mittetäitmisel või mitteõigeaegsel täitmisel rakendatakse trahvi 10% (kümne protsendi) ulatuses tähtajaks tegemata investeeringute summalt;
· trahvi tasumine ei vabasta ostjat endale võetud lisatingimuste täitmisest;
· ostja poolt lepingutingimuste (sh lisatingimuste täitmise tähtajad, heakorrastamise kohustus) olulisel rikkumisel on linnal õigus lepingust taganeda ning  teostada lepingu objekti  tagasiostuõigus hinnaga, millega see müüdi;  
· enne müügilepingu sõlmimist kohustub ostja esitama pangagarantii (10% ostusummalt – trahvi tagamiseks);
· ostuhind tuleb tasuda täies ulatuses enne müügilepingu sõlmimist. Lepingu sõlmimisega seotud notaritasu ja riigilõivu tasub ostja;
· antud vara edasine võõrandamine või koormamine võib toimuda ainult Narva linna kirjalikul nõusolekul.
· Kehtestada enampakkumise osavõtutasu 1 000 (üks tuhat) eurot ja tagatisraha 6 500 (kuus tuhat viissada) eurot. 

Narva Linnavolikogu 29.01.2015 otsuse nr 10 „Narva  ametiasutuste  struktuuri ja  teenistuskohtade  koosseisude  kinnitamine“ §-st 3.1. tulenevalt   kinnitati  Narva  ametiasutuste  struktuur ja teenistuskohtade  koosseisud  alates 01.03.2015 ning §-st 4.3. tulenevalt anti Narva Linna Arenduse  ja  Ökonoomika Ameti põhimääruse §-s 15 nimetatud ülesanded  üle Narva Linnavalitsuse  Arhitektuuri-  ja Linnaplaneerimise  Ametile.       
Linnavara võõrandamise korra punkti 55 järgides ja Narva Linnavolikogu 14.08.2014 otsuse nr 104 “Linnavara võõrandamine (kinnistu Tallinna mnt 73, Narva)” täitmiseks avaldas Arhitektuuri ja Linnaplaneerimise Amet ajalehtedes „Äripäev“, „Gorod“, Ametlikes Teadaannetes ning Narva linna veebilehel teated kinnistu asukohaga Tallinna mnt 71, Narva, võõrandamise kohta. 

Väljakuulutatud tähtajaks (06.05.2015 kella 10.00-ks) laekus üks pakkumine, mille esitajaks oli AS AQUA MARINA, registrikood 10120426, asukoht Sõbra 56, Tartu  linn, Tartu maakond, 51013. 

Laekunud pakkumine avati Narva Linnavalitsuse linnavarakomisjoni koosolekul 06.05.2015 (protokoll nr 5).
Narva Linnavalitsuse linnavarakomisjoni 25.05.2015 koosolekul (protokoll nr 6)                toimusid AS AQUA MARINA esindajaga eelläbirääkimised, kus temale tehti ettepanek vormistada kirjalikult oma lõplik pakkumine ja AS AQUA MARINA esindaja  vormistas selle kohapeal.  

Lõplikult vormistatud pakkumise kohaselt soovib pakkuja osta kinnistu asukohaga Tallinna mnt 73, Narva, hinnaga 151 001 (ükssada viiskümmend üks tuhat üks) eurot eesmärgil rajada kinnistule tankla koos veokite parkla ja kauplusega, kust on võimalik osta mootorikütuseid, autokaupu, esmatarbekaupu ja lisateenuseid, alljärgnevatel lisatingimustel:

1. Pakkuja teostab omandatavasse varasse  investeeringud summas 400 000 (nelisada tuhat) eurot, ehituse tähtaeg – 2017 aasta IV kvartal;
2. Pakkuja võtab enda kanda detailplaneeringuga seotud riskid; 
3. Pakkuja on nõus sellega, et lisatingimuste mittetäitmisel rakendatakse trahvi 10% ulatuses tähtajaks tegemata  investeeringute summalt;
4. Trahvi tasumine ei vabasta ostjat endale võetud lisatingimuste täitmisest;
5. Pakkuja on nõus sellega, et ostja poolt lepingutingimuste (sh lisatingimuste täitmise tähtajad, heakorrastamise kohustus) olulisel rikkumisel on linnal õigus lepingust taganeda ning  teostada lepingu objekti  tagasiostuõigus hinnaga, millega see müüdi. 
6. Pakkuja on nõus sellega, et  enne müügilepingu sõlmimist kohustub ta esitama pangagarantii (10% ostusummalt - trahvi tagamiseks); 
7. Ostuhind tasutakse täies ulatuses enne müügilepingu sõlmimist. Lepingu sõlmimisega seotud notaritasu ja riigilõivu tasub pakkuja.
8. Kinnistu asukohaga Tallinna mnt 73, Narva, edasine võõrandamine või koormamine võib toimuda ainult Narva linna kirjalikul nõusolekul.

Vastavalt linnavara võõrandamise korra punktile 62, võttes lõplike pakkumiste hindamisel arvesse kõiki lisatingimusi, ostuhinda ja omandamise eesmärki, tunnistas linnavarakomisjon enampakkumise tingimustele vastavaks pakkumiseks AS AQUA MARINA pakkumise selles toodud tingimustel ning soovitab Narva Linnavalitsusel kinnitada AS AQUA MARINA  kinnistu Tallinna mnt 73, Narva, ostjaks.

 
2. Õiguslikud alused

Kohaliku omavalitsuse korralduse seaduse  § 22 lõike 1 punkti 6 kohaselt kehtestab volikogu valla- ja linnavara valitsemise korra. 

Kohaliku omavalitsuse korralduse seaduse § 30 lõige 1 punktiga 6 antud kaalutlusõiguse alusel on Narva Linnavolikogu 09.06.2005. a määrusega nr 18/56 kehtestatud “Linnavara võõrandamise kord“. Nimetatud korra punkti 51 kohaselt eelläbirääkimistega pakkumise korras  enampakkumist hindab linnavara komisjon, mille koosseisu ja staatuse kinnitab linnavalitsus,  ja sama korra punkti 66 kohaselt kinnitab enampakkumuse tulemused linnavalitsus. 

Lähtudes eeltoodust on Narva Linnavalitsus õigustatud kinnitama eelläbirääkimistega pakkumise võitja linnavara komisjoni ettepanekul. 


3. Otsus

3.1. Kinnitada AS AQUA MARINA, registrikood 10120426, asukoht Sõbra 56, Tartu  linn, Tartu maakond, 51013, linnavara – kinnistu asukohaga Tallinna mnt 73, Narva (katastritunnus 51103:005:0007, registriosa nr 3836809, bilansiline maksumus 12 489,73 eurot, sihtotstarve ärimaa 100%, pindala 4033,0 m2) ostjaks hinnaga 151 001 (ükssada viiskümmend üks tuhat üks) eurot, alljärgnevatel lisatingimustel:

3.1.1. ostja rajab kinnistule tankla koos veokite parkla ja kauplusega, kust on võimalik  osta mootorikütuseid, autokaupu, esmatarbekaupu ja lisateenuseid, ja sel eesmärgil investeerib omandatavasse varasse  400 000 (nelisada tuhat) eurot, ehituse tähtaeg – 2017 aasta IV kvartal;
3.1.2. detailplaneeringuga seotud riskid jäävad ostja  kanda; 
3.1.3. investeerimiskohustuse mittetäitmisel või mitteõigeaegsel täitmisel  rakendatakse trahvi 10% (kümne  protsendi) ulatuses tähtajaks tegemata  investeeringute summalt;
3.1.4. trahvi tasumine ei vabasta ostjat endale võetud lisatingimuste täitmisest;
3.1.5. ostja poolt lepingutingimuste (sh lisatingimuste täitmise tähtajad, heakorrastamise kohustus) olulisel rikkumisel on linnal õigus lepingust taganeda ning teostada lepingu objekti  tagasiostuõigus hinnaga, millega see müüdi. 
3.1.6. enne müügilepingu sõlmimist kohustub ostja esitama pangagarantii (10% ostusummalt - trahvi tagamiseks); 
3.1.7. ostuhind tuleb  tasuda täies ulatuses enne müügilepingu sõlmimist. Lepingu sõlmimisega seotud notaritasu ja riigilõivu tasub ostja.
3.1.8. kinnistu asukohaga Tallinna mnt 73, Narva edasine võõrandamine või koormamine võib toimuda ainult Narva linna kirjalikul nõusolekul.

3.2. Müügileping sõlmitakse ühe kuu jooksul käesoleva korralduse jõustumise hetkest ning müügihind kantakse üle enne müügilepingu sõlmimist.
 
3.3. Volitada Narva linnapead Eduard East’i linna nimel allkirjastama vastavat notariaalselt tõestatud lepingut.
 
4. Rakendussätted

4.1.	Narva Linnavalitsuse Arhitektuuri- ja Linnaplaneerimise Ametil teha korraldus teatavaks AS-le AQUA MARINA.
4.2.	Korraldus jõustub seadusega sätestatud korras.
4.3.	Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.
 


Eduard East 						Üllar Kaljuste
Linnapea 						Juriidilise teenistuse juhataja 
linnasekretäri ülesannetes

